**Δράση «ΓΝΩΡΙΜΙΑ ΜΕ ΤΟ ΓΥΜΝΑΣΙΟ»**

***Πριν τις δύο επισκέψεις***

Για τη συμμετοχή των παιδιών (τόσο του Δημοτικού, όσο και του Γυμνασίου) στη δράση, οι γονείς/κηδεμόνες τους πρέπει να καταθέσουν στο σχολείο ενυπόγραφη **Βεβαίωση συγκατάθεσης (επισυναπτόμενο 01).**

Θα συμπληρώσουν τα παιδιά του Δημοτικού το φυλλάδιο **«Ετοιμάζομαι για το Γυμνάσιο» (επισυναπτόμενο 02)**, για να περιγράψουν το πώς αισθάνονται που αποφοιτούν από το Δημοτικό και πώς αισθάνονται (τι τους αρέσει ή/και τι τους προβληματίζει) που θα φοιτήσουν στο Γυμνάσιο.

Να συντάξουν τα παιδιά του Δημοτικού ερωτήσεις για να τις απευθύνουν στη Διευθύντρια του Γυμνασίου αλλά και στα παιδιά της Α’ Γυμνασίου, όταν θα συναντηθούν.

Κάθε παιδί της Α’ Γυμνασίου θα συντάξει ένα κείμενο στο οποίο θα περιγράφει τα δικά του βιώματα στο Γυμνάσιο (πώς δηλ. βίωσε την πρώτη του χρονιά στο Γυμνάσιο), ώστε να εμψυχώσει και να ενθαρρύνει τα παιδιά του Δημοτικού. Σημείωση: Επειδή συνήθως τα παιδιά που επιθυμούν να συμμετέχουν στη δράση είναι περισσότερα από όσα χρειάζονται (ίσος αριθμός παιδιών με αυτά της ΣΤ’ Δημοτικού), η σύνταξη του κειμένου είναι απαραίτητη προϋπόθεση για τη συμμετοχή του παιδιού στη δράση. Το κείμενο θα παραδοθεί στον/στην υπεύθυνο εκπαιδευτικό που συμμετέχει στη δράση.

***1η μέρα (στο Δημοτικό Σχολείο)***

Παιχνίδια γνωριμίας των παιδιών του Δημοτικού με τα παιδιά του Γυμνασίου (ίσος αριθμός παιδιών από τις δύο βαθμίδες) σε ομάδες των 20 ατόμων το πολύ. Δημιουργία ζευγαριών (1 παιδί του Δημοτικού με 1 παιδί του Γυμνασίου).

Συζήτηση μεταξύ τους με τη βοήθεια του φύλλου **«Ρωτάω τον νέο μου φίλο ή τη νέα μου φίλη» (επισυναπτόμενο 03)**.

**Παρουσίαση της λειτουργίας του Γυμνασίου** από τη Διευθύντρια του Γυμνασίου **(επισυναπτόμενο 04)**. **Απαντήσεις σε ερωτήσεις/απορίες** των παιδιών της ΣΤ’ Δημοτικού. Στις ερωτήσεις μπορεί να απαντήσει η Διεύθυνση του Γυμνασίου ή/και παιδιά της Α’ Γυμνασίου **(επισυναπτόμενο 05).**

Στη συνέχεια θα πάρουν τον λόγο τα παιδιά της Α’ Γυμνασίου για να μιλήσουν για τη δική τους εμπειρία στο Γυμνάσιο (μπορούν να διαβάσουν το κείμενο που συνέταξαν κατά την προετοιμασία πριν την επίσκεψη).

***2η μέρα (στο Γυμνάσιο)***

Επίσκεψη των μαθητών του Δημοτικού στο Γυμνάσιο.

Υποδοχή από τα παιδιά του Γυμνασίου και τους/τις εκπαιδευτικούς που συμμετέχουν στη δράση.

Παρακολούθηση μίας διδακτικής ώρας δίπλα σε ένα παιδί της Α’ Γυμνασίου.

Ξενάγηση στους χώρους του Γυμνασίου.

Τελική συνάντηση των παιδιών του Δημοτικού με τη Διευθύντρια για επίλυση τυχόν αποριών που δεν λύθηκαν κατά τα προηγούμενα στάδια της δράσης και αποχαιρετισμός.

***Μετά τις δύο επισκέψεις***

Τα παιδιά του Δημοτικού θα συμπληρώσουν το φυλλάδιο **«Εμπειρίες από τη γνωριμία μου με το Γυμνάσιο» (φυλλάδιο 06)**.

Τα παιδιά της Α’ Γυμνασίου θα καταγράψουν τις εντυπώσεις τους από τη συμμετοχή τους στη δράση.

Όλο το υλικό (κείμενα και φωτογραφίες από τις δύο συναντήσεις των παιδιών) θα συμπεριληφθεί σε λεύκωμα, ώστε να αποτελέσει ενθύμιο, τόσο για παιδιά του Δημοτικού, όσο και τα παιδιά του Γυμνασίου. Θα αναρτηθεί, επίσης, στην ιστοσελίδα του σχολείου.

*Τα φυλλάδια* ***«Ετοιμάζομαι για το Γυμνάσιο»*** *και* ***«Εμπειρίες από τη γνωριμία μου με το Γυμνάσιο»***, όπως και το έντυπο ***«Απαντήσεις σε ερωτήματα και απορίες μαθητών/τριών της ΣΤ’ τάξης Δημοτικού Σχολείου»*** *αποτελούν τροποποίηση/συμπλήρωση σχετικού υλικού που περιλαμβάνεται στον Οδηγό «Ομαλή Μετάβαση από το Δημοτικό στο Γυμνάσιο» της Υπηρεσίας Ανάπτυξης Προγραμμάτων του Παιδαγωγικού Ινστιτούτου Κύπρου (Β’ έκδοση 2021) ΙSBN: 978-9963-54-006-8.*